Zvučni jež
Zvučni jež ponekad i nadzvučni jež, najčešće sonični jež (eng. sonic hedgehog) jest protein koji je kod ljudi kodiran genom SHH sa hromosoma 7. Ova signalna molekula je ključna u regulaciji embrionske morfogeneze kod svih ispitivanih, različitih vrsta životinja. SHH kontrolira organogenezu i organizaciju centralnog nervnog sistema, udova, prstiju i mnogih drugih dijelova tela. Zvučni jež je morfogen koji oblikuje embrion u razvoju koristeći gradijent koncentracije koji karakteriše model francuske zastave. Ovaj model ima neujednačenu distribuciju SHH molekula koja upravlja različitim sudbinama ćelija prema koncentraciji. Mutacije ovog gena mogu uzrokovati prozencefalopatiju, neuspjeh podjele u moždanim hemisferama, kao što je pokazano u eksperimentu koji koristi SHH nokaut-miševe u kojem se srednja linija prednjeg mozga nije uspjela razviti i umjesto toga nastala je samo jedna spojena telencefalonska vezikula. Još uvijek ima ulogu u diferencijaciji, proliferaciji i održavanju tkiva i kod odraslih. Abnormalna aktivacija SHH signalizacije u tkivima odraslih uključena je u različite tipove karcinoma uključujući dojke, kožu, mozak, jetru, žučnu kesu i mnoge druge.